بدر ترکی

شیخ بدر بن محمد تركی (19 اگست 1984ء) سعودی عرب کے امام، قاری اور خطیب ہیں اور امام حرم مكی کے منصب پر فائز ہیں۔ وہ 22 ذی القعدة 1404 ہجری کو سعودی عرب کے شہر بریدہ میں پیدا ہوئے۔ انھوں نے کم عمری میں قرآن کریم حفظ کیا اور بعد میں جامعہ امام محمد بن سعود اسلاميہ سے علوم شریعت کی تعلیم حاصل کی۔ بڑے قراء سے قراءات عشرہ میں اجازہ بھی حاصل کی۔ شیخ بدر تركی 1446 ہجری (2024ء) سے حرم مکی شریف میں امام کے طور پر خدمات انجام دے رہے ہیں اور اپنی صاف اور خوش آواز تلاوت اور منفرد اسلوب کے لیے مشہور ہیں۔، .
 نشو و نما اور تعلیم 
شیخ بدر التركي نے اپنے بچپن کا بیشتر وقت بریدہ میں گزارا اور وہیں قرآن و حدیث کی تعلیم حاصل کی۔ انھوں نے ابتدائی تعلیم مدرسہ امام مالک سے سال 1411 ہجری میں شروع کی، پھر مدرسہ امام بن تيميہ میں صف دوم سے چھٹے تک تعلیم حاصل کی۔ بعد ازاں، وہ معہد علمی فی بريدہ میں گئے اور درمیانی اور ثانوی تعلیم مکمل کی (1417–1423 ہجری)۔

انھوں نے جامعہ امام محمد بن سعود، كلية الدعوہ سے بیچلر کی ڈگری 1433 ہجری میں حاصل کی اور بعد میں المعہد العالی للدعوة والاحتساب سے 1442 ہجری میں ماسٹرز کی ڈگری حاصل کی، جس کا تحقیقی موضوع تھا: الاحتساب على مخالفات المصاب.
 کام اور پیشہ ورانہ زندگی 
شیخ بدر تركی نے 1431 ہجری سے 1439 ہجری تک جامعہ قصيم میں آٹھ سال تک بطور ملازم کام کیا۔ اس کے بعد وہ 1439 ہجری میں رئاسہ العامہ ہيئہ الامر بالمعروف والنهی عن المنكر میں انتظامی ملازم کے طور پر کام کرنے لگے۔

شیخ بدر کو 1421 ہجری کے آخر میں مسجد شيخ صالح بليہی، بریدة میں مؤذن مقرر کیا گیا، جہاں وہ 1423 ہجری تک رہے اور بعد ازاں اسی مسجد کے امام مقرر ہوئے جو منصب انھوں نے 1429 ہجری تک انجام دیا۔
اس کے بعد وہ جامع عمر بن عبد العزيز، بریدة میں امام مقرر ہوئے اور 1431 ہجری سے اسی جامع میں خطابت بھی سنبھالی جو 1436 ہجری کے آخر تک جاری رہی۔

بعد ازاں وہ جامع الشيخ عبد الله النصيان میں امام اور خطیب مقرر ہوئے اور وہاں 1439 ہجری کے آخر تک خدمات انجام دیں، جب انھیں جامع والدة الأمير بندر بن عبد العزيز، ریاض میں امام اور خطیب مقرر کیا گیا، جس کا افتتاح 1439 ہجری کے ماہ شعبان میں ہوا۔
شیخ بدر تركی
 اہم کامیابیاں 
 2014ء میں جائزہ ملک عبد العزيز الدوليہ لحفظ القرآن الكريم وتجويده وتفسيره سے نوازا گیا۔
 قرآن کریم کی تلاوت کے متعدد صوتی ریکارڈنگز بھی شائع کیے۔

 حوالہ جات 

زمرہ:ائمہ مسجد الحرام
زمرہ:جامعہ الامام محمد بن سعود الاسلامیہ کے فضلا
زمرہ:بریدہ کی شخصیات
زمرہ:بقید حیات شخصیات
زمرہ:ویکی ڈیٹا والے صفحات
زمرہ:تصویر ویکی ڈیٹا سے ماخوذ
زمرہ:1404ھ کی پیدائشیں